বাস্তুগত পদচিহ্ন

**বাস্তুগত পদচিহ্ন** (Ecological footprint) প্রাকৃতিক মূলধন অর্থাৎ মানুষ ও মানুষের অর্থনীতিকে সমর্থন করার জন্য যে পরিমাণ প্রাকৃতিক সম্পদের প্রয়োজন, তার জন্য মানুষের চাহিদা পরিমাপ করে। এটি একটি বাস্তুগত হিসাববৈজ্ঞানিক ব্যবস্থার মাধ্যমে প্রকৃতির কাছ থেকে মানুষের চাহিদার পরিমাণ অনুসরণ করে। এই হিসাবগুলি কোনও অঞ্চল, দেশ বা বিশ্বের মধ্যে উপলব্ধ জৈবিকভাবে উৎপাদনশীল এলাকার (জৈব ধারণক্ষমতা) সাথে মানুষের ভোগ মেটানোর জন্য প্রয়োজনীয় জৈবিকভাবে উৎপাদনশীল এলাকার  তুলনা করে। জৈবক্ষমতা হল সেই উৎপাদনশীল এলাকা যা প্রকৃতির কাছ থেকে মানুষের চাহিদা মেটানোর জন্য পুনরুজ্জীবিত হতে পারে। তাই এই পরিমাপটি হল পরিবেশের উপর মানুষের প্রভাবের একটি পরিমাপ। যেহেতু বাস্তুগত পদচিহ্নের হিসাবগুলি আমাদের গ্রহের সামর্থ্যের মধ্যে মানুষের কার্যকলাপ কতটা কার্যকর তা পরিমাপ করে, তাই এগুলি দীর্ঘস্থায়িত্বের একটি কেন্দ্রীয় পরিমাপ।

গ্লোবাল ফুটপ্রিন্ট নেটওয়ার্ক ("বৈশ্বিক পদচিহ্ন ব্যবস্থা)" নামক সংস্থাটি এই পরিমাপটির সপক্ষে প্রচারণা করছে। সংস্থাটি পরিবেশের উপর মানুষের প্রভাবের তুলনা সহজ করার জন্য কতগুলি আদর্শমান তৈরি করেছে। গ্লোবাল ফুটপ্রিন্ট নেটওয়ার্ক ও কানাডার ইয়র্ক বিশ্ববিদ্যালয়  ফোডাফো (FoDaFo)  নামক সংস্থাটিকে সমর্থন করছে, যারা জাতীয় পর্যায়ে পদচিহ্ন  ও জৈবক্ষমতার মূল্যায়ন প্রদান করছে।

ব্যক্তি, অঞ্চল, জাতি/দেশ বা বৈশ্বিক স্তরে পদচিহ্ন ও জৈবক্ষমতার তুলনা করা যেতে পারে। প্রতি বছর মানুষের সংখ্যা, মাথাপিছু ভোগ, উৎপাদন দক্ষতা এবং বাস্তুসংস্থানের উৎপাদনশীলতার উপর ভিত্তি করে পদচিহ্ন ও জৈবক্ষমতার কাছ থেকে মানুষের চাহিদা উভয়ই পরিবর্তিত হয়। বৈশ্বিক স্তরে পদচিহ্নের মূল্যায়নে পৃথিবী যা পুনর্নবীকরণ করতে পারে, তার তুলনায় মানবজাতির চাহিদা কতটা বড়, তা প্রদর্শন করা হয়। গ্লোবাল ফুটপ্রিন্ট নেটওয়ার্ক অনুমান করেছে যে ২০২২ সালের হিসাব অনুযায়ী মানবজাতির প্রাকৃতিক মূলধন ব্যবহারের হার পৃথিবীর ঐ মূলধন পুনর্নবীকরণের হারের চেয়ে ৭১% দ্রুত। অন্য ভাষায় মানবজাতির বর্তমান বাস্তুগত পদচিহ্ন ১.৭১টি পৃথিবীর সমান। এই অতিরিক্ত ব্যবহারকে *বাস্তুগত মাত্রাতিরিক্ততা* (Ecological overshoot) বলা হয়।

দীর্ঘস্থায়িত্ব মূল্যায়নের সমর্থনে বিশ্বজুড়ে বাস্তুগত পদচিহ্ন বিশ্লেষণ ব্যাপকভাবে ব্যবহৃত হচ্ছে। এটি কোনও অর্থনীতির পুরোটা জুড়ে সম্পদের ব্যবহার পরিমাপ ও পরিচালনা করতে এবং ব্যক্তিগত জীবনচর্যা, পণ্য ও সেবা, সংস্থা-সংগঠন, শিল্প খাত, পাড়া-মহল্লা, শহর-নগর, অঞ্চল এবং দেশ-জাতির দীর্ঘস্থায়িত্ব অন্বেষণে সহায়ক।

## সারদৃশ্য
১৯৯০ থেকে ১৯৯৪ সাল পর্যন্ত কানাডার ভ্যাঙ্কুভারে অবস্থিত ব্রিটিশ কলাম্বিয়া বিশ্ববিদ্যালয়ে ম্যাথিস ওয়্যাকারনেগেল তাঁর তত্ত্বাবধায়ক উইলিয়াম রিসের সহযোগিতায় বাস্তুগত পদচিহ্নের ধারণা এবং গণনা পদ্ধতিটি ডক্টরেট অভিসন্দর্ভ আকারে প্রস্তুত করেছিলেন।   ১৯৯২ সালে উইলিয়াম রিস বাস্তুগত পদচিহ্ন সম্পর্কে প্রথম উচ্চশিক্ষায়তনিক প্রকাশনাটি রচনা করেন। আদিতে ওয়্যাকারনেগেল ও রিস এই ধারণাটিকে "অনুমোদিত বহন ক্ষমতা" (Approved carrying capacity "অ্যাপ্রুভড ক্যারিয়িং ক্যাপাসিটি") হিসেবে অভিহিত করেছিলেন। ধারণাটিকে আরও সহজবোধ্য করার জন্য রিস পরবর্তীতে "বাস্তুগত পদচিহ্ন" পরিভাষাটির প্রচলন করেন। এ নতুন পরিভাষাটির পেছনে একজন পরিগণক যন্ত্রকারিগরের (কম্পিউটার টেকনিশিয়ান) মন্তব্য তাঁর অনুপ্রেরণা হিসেবে কাজ করেছিল। ঐ কারিগরটি রিসের কাজের টেবিলের উপরে তাঁর নতুন পরিগণক যন্ত্রটির (কম্পিউটার) পদচিহ্ন ছোট বলে সেটির প্রশংসা করেছিলেন। ১৯৯৬ সালে ওয়্যাকারনেগেল ও রিস যৌথভাবে *আওয়ার ইকোলজিক্যাল ফুটপ্রিন্ট: রিডিউসিং হিউম্যান ইমপ্যাক্ট অন দ্য আর্থ* (অর্থাৎ "আমাদের বাস্তুগত পদচিহ্ন: পৃথিবীর উপর মানুষের প্রভাব") গ্রন্থটি প্রকাশ করেন।

বাস্তুগত পদচিহ্ন সংজ্ঞায়িত করার সবচেয়ে সহজ উপায় হল একজন ব্যক্তির জীবনচর্যা, একটি জাতির সমৃদ্ধি, অথবা সমগ্র মানবজাতির অর্থনৈতিক কার্যকলাপকে সমর্থন করে, এমন সব পণ্য ও পরিষেবা উৎপাদনের জন্য প্রয়োজনীয় প্রাকৃতিক তথা পরিবেশগত সম্পদের পরিমাণ বের করা। এই প্রতিমানটি জীবনচর্যা, মাথাপিছু ভোগ এবং জনসংখ্যার সংখ্যা তুলনা করা এবং জৈব ধারণক্ষমতার সাথে এগুলিকে যাচাই করার একটি উপায়। এই উপকরণটি নীতি নির্ধারণ করতে সহায়ক হতে পারে, কেননা এটি একটি দেশ বা জাতি তার ভূখণ্ডের মধ্যে উপলব্ধ প্রাকৃতিক সম্পদের পরিমাণের চেয়ে কতটা বেশি (বা কম) ব্যবহার করে, অথবা জাতির জীবনচর্যা ও জনঘনত্ব বিশ্বব্যাপী কতটুকু অনুকরণযোগ্য হবে, তা পরীক্ষা করে দেখে। ব্যক্তিগত আচরণ বা জননীতি পরিবর্তনের লক্ষ্যে মাত্রাতিরিক্ত ভোগ এবং মাত্রাতিরিক্ত জনসংখ্যা সম্পর্কে মানুষকে শিক্ষিত করার ক্ষেত্রে এই পদচিহ্নটি একটি কার্যকর উপকরণ হতে পারে। বর্তমান জীবনচর্যা ও জনসংখ্যা যে দীর্ঘমেয়াদে টেকসই নয়, এই যুক্তির সপক্ষে বাস্তুগত পদচিহ্ন ব্যবহার করা যেতে পারে। দেশ অনুযায়ী তুলনাগুলিতে এই গ্রহে প্রাকৃতিক সম্পদ ব্যবহারের বৈষম্য দেখা যায়।

**পর্যটনগত বাস্তুগত পদচিহ্ন** (Touristic ecological foorprint, TEF) হল একটি নির্দিষ্ট গন্তব্যস্থলের পর্যটক বা দর্শনার্থীদের বাস্তুগত পদচিহ্ন, যা পর্যটকদের আচরণের উপর নির্ভর করে। পর্যটনগত বাস্তুগত পদচিহ্ন তুলনা করে বিকল্প গন্তব্যস্থল, যাত্রার ধরন, খাবারের পছন্দ, রাত্রিনিবাসের প্রকারভেদ ও পর্যটনমূলক কার্যকলাপের সুবিধাগুলি নির্ণয় করা যেতে পারে।

'''কার্বন পদচিহ্ন''' হল সামগ্রিক বাস্তুগত পদচিহ্নের একটি উপাদান। প্রায়শই যখন কেবল কার্বন পদচিহ্নটি প্রতিবেদন করা হয়, তখন এটিলে কার্বন ডাই-অক্সাইডের (অথবা CO2e যা গ্রিনহাউজ গ্যাস উষ্ণায়নের সম্ভাবনার (GGWP) প্রতিনিধিত্ব করে) ওজনে প্রকাশ করা হয়। তবে এটিকে বাস্তুগত পদচিহ্নের মতো ভূমির আয়তন হিসেবেও প্রকাশ করা যেতে পারে। উভয় পদচিহ্নকেই পণ্য, মানুষ বা সমগ্র সমাজের ক্ষেত্রে প্রয়োগ করা যেতে পারে।

## পদ্ধতি
[থাম্ব|[পৃথিবী|পৃথিবীর প্রাকৃতিক সম্পদ সীমিত, এবং বর্তমান ব্যবহারের মাত্রা বিবেচনা করে এগুলো টেকসইভাবে ব্যবহার করা হচ্ছে না।]]

## আরও দেখুন

* জৈব ধারণক্ষমতা
* কার্বন পদচিহ্ন
* বহন ক্ষমতা
* নির্ভরশীলতা তত্ত্ব
* পৃথিবী মাত্রাতিরিক্ততা দিবস, যা অতীতে বাস্তুগত ঋণ দিবস নামে পরিচিত ছিল 
* বাস্তু অর্থনীতি
* বাস্তুসংস্থান মূল্যায়ন
* পরিবেশগত প্রভাব যাচাই
* গ্রিনহাউজ ঋণ
* গ্রিনহাউজ গ্যাস নিঃসরণের হিসাববিজ্ঞান
* মানব পদচিহ্ন
* জীবনচক্র যাচাই
* বাস্তুগত পদচিহ্ন অনুযায়ী দেশের তালিকা
* নেদারল্যান্ডস যুক্তিদোষ
* *[[আওয়ার কমন ফিউচার]]* 
* মাত্রাতিরিক্ততা (জনসংখ্যা)
* বাণিজ্যের ভারসাম্য#বাণিজ্যের প্রাকৃতিক ভারসাম্য
* জিমন-এরলিখ বাজি
* সামাজিক বিপাক
* *[[দ্য লিমিটস টু গ্রোথ]]
* [[জল পদচিহ্ন]]
* [[কৃত্রিমীকরণ]]


== তথ্যসূত্র ==


== আরও পড়ুন ==
* Rees, W. E. and M. Wackernagel (1994) Ecological footprints and appropriated carrying capacity: Measuring the natural capital requirements of the human economy, in Jansson, A. *et al.* *Investing in Natural Capital: The Ecological Economics Approach to Sustainability*. Washington D.C.:Island Press. 
* 
* Lenzen, M. and Murray, S. A. 2003. *The Ecological Footprint – Issues and Trends*. [http://www.isa.org.usyd.edu.au/publications/documents/Ecological_Footprint_Issues_and_Trends.pdf ISA Research Paper 01-03]
* Chambers, N., Simmons, C. and Wackernagel, M. (2000), *Sharing Nature's Interest: Ecological Footprints as an Indicator of Sustainability*. Earthscan, London  (see also http://www.ecologicalfootprint.com )
* 
* 

== বহিঃসংযোগ ==

*[https://livingplanet.panda.org/en-us/ WWF "Living Planet Report"], a biannual calculation of national and global footprints
*[https://greenscore.eco/index.html Green Score City Index] , a quarterly calculation of city footprints in Canada
**US Environmental Footprint Factsheet''
*Interview with Bill Rees

বিষয়শ্রেণী:পরিবেশ পরিভাষা
বিষয়শ্রেণী:পরিবেশমূলক সামাজিক বিজ্ঞানের ধারণা
বিষয়শ্রেণী:পরিবেশের উপর মানুষের প্রভাব
বিষয়শ্রেণী:বর্জ্য ন্যূনতমকরণ
বিষয়শ্রেণী:বাস্তুগত অর্থনীতি
বিষয়শ্রেণী:মানব বাস্তুসংস্থান
বিষয়শ্রেণী:দীর্ঘস্থায়িত্বের পরিমাপ ও সূচক
বিষয়শ্রেণী:বাস্তুগত পরিমাপ